Arnardo

Arne Otto Lorang Andersen, mest kjent under kunstnernavnet Arnardo eller Arne Arnardo, (født 19. oktober 1912 i Sarpsborg, død 4. mai 1995 i Oslo) var en norsk tryllekunstner, artist og sirkusdirektør for sitt eget sirkus, Cirkus Arnardo. 

Arnardo begynte som trapesartist og annet, men ble landskjent da han i 1949 opprettet Norges femtende omreisende sirkus, Cirkus Arnardo. Der opptrådte han som sirkusdirektør, tryllekunstner, hypnotisør med mer. Arnardo døde under en forestilling på Tøyen i Oslo i 1995. Den ble kun avbrutt av at melodien «The Show Must Go On» ble spilt, før forestillingen, etter Arnardos eget ønske, fortsatte. Arnardo ble hedret med blant annet Kongens fortjenstmedalje i gull. Cirkus Arnardo ble overtatt av sønnen Arild O. Arnardo etter Arnardons død og drives per 2023 av barnebarnet Are Arnardo. 

Arnardo utga selvbiografien Sirkusliv i 1962. I 1954 spilte han sirkusdirektør i den norske spillefilmen Cirkus Fandango.  I 1966 ønsket han å føre en av sine elefanter som vitne i en erstatningssak mot en tidligere ansatt, men elefanten Jumbo på 2900 kilo slapp ikke inn i Oslo tinghus.Aftenposten for 13. oktober 1966, med overskrift «Elefant som 'vidne'».

 Slektstre 

 Einar Andersen (1888–1967), tømmerfløter,  g.m. Elna (1895–1920) 
 Arne Otto Lorang Andersen (1912–1995), sirkusdirektør, g.m. 1) Gerd Gløgaard (1915–1970); 2) med Eva Sørensen f. Steene
 Arild Otto Arnardo (1942–2020), sirkusdirektør, g.m. Bjørg Helene
 Are Otto Arnardo (f. 1971), sirkusdirektør, g.m. Paola
 Arne Otto Luigi
 Shannon

 Referanser 

 Eksterne lenker 

  Cirkus Arnardos hjemmesider
  Søkbar digitalkopi av Finn Jor og Jørn-Kr. Jørgensen: I livets manesje – et møte med Arnardo og hans cirkus – i går, i dag og i morgen (utgitt av Grøndahl Dreyer 1998)

Kategori:Sirkusdirektører
Kategori:Sirkusartister
Kategori:Buktalere
Kategori:Norske forfattere av erindringsbøker
Kategori:Kongens fortjenstmedalje i gull
Kategori:Personer fra Sarpsborg kommune
Kategori:Arnardo
Kategori:Norske illusjonister